P6_TA(2006)0524

Euratom-særprogram (Euratoms syvende rammeprogram) *

Europa-Parlamentets lovgivningsmæssige beslutning om forslag til Rådets beslutning om særprogrammet til gennemførelse af Det Europæiske Atomenergifællesskabs (Euratoms) syvende rammeprogram for forskning og uddannelse på det nukleare område (2007-2011) (KOM(2005)0445 — C6-0386/2005 — 2005/0190(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0445) [1] og det ændrede forslag (KOM(2005)0445/2) [1],

- der henviser til Euratom-traktatens artikel 7, der danner grundlag for Rådets høring af Parlamentet (C6-0386/2005),

- der henviser til forretningsordenens artikel 51,

- der henviser til betænkning fra Udvalget om Industri, Forskning og Energi og udtalelse fra Budgetudvalget (A6-0333/2006),

1. godkender Kommissionens forslag som ændret;

2. finder, at det vejledende finansielle referencegrundlag, der er angivet i lovgivningsforslaget, skal være foreneligt med loftet for udgiftsområde 1a i den finansielle ramme for 2007-2013, og påpeger, at det årlige beløb vil blive fastsat under den årlige budgetprocedure i overensstemmelse med bestemmelserne i punkt 38 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning [2];

3. opfordrer Kommissionen til at ændre sit forslag i overensstemmelse hermed, jf. Euratom-traktatens artikel 119, stk. 2;

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 12

(12) Desuden bør der træffes passende foranstaltninger til forebyggelse af uregelmæssigheder og svig, og de nødvendige skridt bør tages for at kræve tabte, uberettiget udbetalte eller forkert anvendte midler tilbagebetalt i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til finansforordningen med senere ændringer, Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser, Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder og Europa-Parlamentets og Rådets forordning (EF) nr. 1074/1999 om undersøgelser, der foretages af Det Europæiske Kontor for Bekæmpelse af Svig (OLAF). | (12) Desuden bør der træffes passende foranstaltninger til forebyggelse af uregelmæssigheder og svig, og de nødvendige skridt bør tages for at kræve tabte, uberettiget udbetalte eller forkert anvendte midler tilbagebetalt i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til finansforordningen med senere ændringer, Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser, Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder og Europa-Parlamentets og Rådets forordning (EF) nr. 1074/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF). Alle midler, der kræves tilbagebetalt på grundlag af de forordninger, som er nævnt i denne betragtning, bør afsættes til gennemførelse af aktiviteter under rammeprogrammet. |

Ændring 22 + 23

Artikel 2, stk. 2

På området fusionsenergiforskning oprettes der et fællesforetagende i medfør af traktatens afsnit II, kapitel 5, til at styre og administrere dels det europæiske bidrag til ITER dels supplerende aktiviteter for hurtigt at gøre fusionsenergiproduktionen til virkelighed. | På området fusionsenergiforskning oprettes der et fællesforetagende i medfør af traktatens afsnit II, kapitel 5, til at styre og administrere dels det europæiske bidrag til ITER-organisationen og dels de aktiviteter til støtte for opførelsen af ITER, som fremgår af bilagets afsnit 2, underafsnit 2.1, nr. i). Alle de øvrige aktiviteter inden for fusionsenergi gennemføres og forvaltes særskilt i forhold til fællesforetagendet for ITER, idet der bevares en integreret tilgang og fuld inddragelse af fusionsassocieringer. |

Ændring 2

Artikel 3, stk. 1, før tabellen

I overensstemmelse med rammeprogrammets artikel 3 skønnes bevillingsbehovet til gennemførelse af særprogrammet at være 2234 EUR, hvoraf 15% afsættes til Kommissionens administrative udgifter. | I overensstemmelse med rammeprogrammets artikel 3 skønnes bevillingsbehovet til gennemførelse af særprogrammet at være 2234 mio. EUR, hvoraf mindre end 15% afsættes til Kommissionens administrative udgifter. |

Ændring 3

Artikel 3, stk. 1 a (nyt), efter tabellen

| Kommissionen træffer alle nødvendige foranstaltninger for at verificere, at de finansierede aktioner gennemføres effektivt og i overensstemmelse med forordning (EF, Euratom) nr. 1605/2002. |

Ændring 4

Artikel 3, stk. 1 b (nyt), efter tabellen

| De samlede administrative udgifter til særprogrammet, herunder forvaltningsorganets interne udgifter og forvaltningsudgifter, bør stå i rimeligt forhold til de aktioner, der er omfattet af dette særprogram, og skal godkendes af budgetmyndigheden og den lovgivende myndighed. |

Ændring 5

Artikel 3, stk. 1 c (nyt), efter tabellen

| Budgetbevillingerne anvendes i overensstemmelse med princippet om forsvarlig økonomisk forvaltning, dvs. i overensstemmelse med principperne om sparsommelighed, produktivitet og effektivitet samt proportionalitet. |

Ændring 6

Artikel 4, stk. 1

1. Alle forskningsaktiviteter, der iværksættes under særprogrammet, gennemføres under overholdelse af grundlæggende etiske principper. | 1. Alle forskningsaktiviteter, der iværksættes under særprogrammet, gennemføres under overholdelse af grundlæggende etiske principper. Aktiviteternes overordnede mål er dels at fremme sikkerheden ved anvendelse af nuklear energi til fredelige formål (sikkerhed), dels at medvirke til at forhindre misbrug af nuklear energi til militære formål (sikring). |

Ændring 7

Artikel 5 a (ny)

| Artikel 5 a Agter Kommissionen at ændre den fordeling af udgifterne, der er fastsat i anmærkningerne og bilaget til Den Europæiske Unions almindelige budget, underretter den på forhånd budgetmyndigheden herom. |

Ændring 9

Artikel 7, stk. 1 a (nyt)

| 1 a. Kommissionen udarbejder en evalueringsrapport indeholdende en vurdering af, hvorvidt den økonomiske forvaltning har været forsvarlig, og hvorvidt den budgetmæssige og økonomiske forvaltning af særprogrammet har været produktiv og formelt rigtig. |

Ændring 10

Artikel 7, stk. 3, afsnit 1 a (nyt)

| Disse oplysninger skal til enhver tid være tilgængelige og skal på anmodning fremsendes til Europa-Parlamentet, Regionsudvalget, Det Europæiske Økonomiske og Sociale Udvalg eller Den Europæiske Ombudsmand. |

Ændring 11

Bilag, punkt 1, afsnit 1 a (nyt)

| Nuklear energi kan, uden at det berører Den Europæiske Unions nuværende og kommende indsats inden for forskning i vedvarende energi, få afgørende betydning for opnåelsen af en sikker og bæredygtig energiforsyning i Den Europæiske Union. |

Ændring 12

Bilag, punkt 1, afsnit 2

På lang sigt skulle nuklear fusion kunne tilbyde en ren og næsten uudtømmelig energikilde, og ITER er det afgørende næste skridt på vejen frem mod dette endelige mål. ITER-projektets gennemførelse er derfor kernen i EU's nuværende strategi, men projektet må følges op med et solidt og fokuseret europæisk F&U-program, som kan forberede driften af ITER og udvikle de teknologier og det videngrundlag, som bliver nødvendigt for driften og i tiden derefter. | På lang sigt skulle nuklear fusion kunne tilbyde en ren og næsten uudtømmelig energikilde, og ITER er et vigtigt næste skridt på vejen frem mod dette endelige mål. ITER-projektets gennemførelse er derfor kernen i EU's nuværende strategi, men projektet må følges op med et solidt og fokuseret europæisk F&U-program, som kan forberede driften af ITER og udvikle de teknologier og det videngrundlag, som bliver nødvendigt for driften og i tiden derefter. |

Ændring 13

Bilag, punkt 2.1, "Aktiviteter", nr. ii, afsnit 1, indledning

Et fokuseret fysik- og teknologiprogram får som mål at konsolidere ITER-projektvalgene og forberede hurtig igangsætning af ITER's drift, således at ITER's basismålsætninger bliver nået væsentligt hurtigere og til betydeligt lavere omkostninger. Programmet skal gennemføres ved koordinering af eksperimenter, teoretisk arbejde og modelleringsaktiviteter ved JET-anlægget og andre anlæg i associeringerne, og det vil at sikre, at Europa kan gøre sig gældende i ITER-projektet, og bane vejen for, at Europa får en vigtig rolle ved driften af ITER. Programmet kommer til at bestå i følgende: | Et fokuseret fysik- og teknologiprogram får som mål at konsolidere ITER-projektvalgene og forberede hurtig igangsætning af ITER's drift, således at ITER's basismålsætninger bliver nået væsentligt hurtigere og til betydeligt lavere omkostninger. Programmet skal gennemføres ved koordinering af eksperimenter, teoretisk arbejde og modelleringsaktiviteter ved JET-anlægget, anlæg med magnetisk indeslutning (tokamak-, stellarator- og RPF-anlæg, som allerede findes, eller som er ved at blive opført i alle medlemsstater) og andre anlæg i associeringerne, og det vil sikre, at Europa kan gøre sig gældende i ITER-projektet, og bane vejen for, at Europa får en vigtig rolle ved driften af ITER. Programmet kommer til at bestå i følgende: |

Ændring 14

Bilag, punkt 2.1, "Aktiviteter", nr. v, led 3 a (nyt)

| — Fremme af patenter. |

Ændring 15 + 16

Bilag, punkt 2.2, afsnit 1

Der skal gennemføres indirekte aktioner inden for de fem hovedområder, der er nærmere beskrevet nedenfor. Der er imidlertid vigtige forbindelser på tværs overalt i programmet, og der skal tages højde for vekselvirkninger mellem forskellige aktiviteter. I den forbindelse er støtte til uddannelse og forskningsinfrastruktur af største betydning. Behovet for uddannelse skal være et af nøgleaspekterne i alle de EU-støttede projekter i denne sektor, og det bliver sammen med støtte til infrastruktur en central komponent for løsningen af spørgsmålet om nuklear kompetence. | Sikkerhed vil være den væsentligste faktor i alle EU's aktiviteter i forbindelse med forskning i nuklear fission. Det overordnede mål vil være dels at gøre produktionsanlæg mere sikre (sikkerhed), dels at forhindre misbrug til militære formål eller i forbindelse med terrorhandlinger (sikring). Der skal gennemføres indirekte aktioner inden for de fem hovedområder, der er nærmere beskrevet nedenfor. Der er imidlertid vigtige forbindelser på tværs overalt i programmet, og der skal tages højde for vekselvirkninger mellem forskellige aktiviteter. I den forbindelse er støtte til uddannelse, udveksling af videnskabelige og teknologiske oplysninger og forskningsinfrastruktur af største betydning. Behovet for uddannelse skal være et af nøgleaspekterne i alle de EU-støttede projekter i denne sektor, og det bliver sammen med støtte til infrastruktur en central komponent for løsningen af spørgsmålet om nuklear kompetence. |

Ændring 17

Bilag, punkt 2.2, nr. ii, "Aktiviteter", led 1

—Nukleare anlægs sikkerhed: FTU om sikkerheden ved bestående og kommende nukleare anlægs drift, især vurdering og styring af anlægslevetiden, sikkerhedskultur, avancerede metoder til sikkerhedsvurdering, numeriske simuleringsværktøjer, instrumentering og regulering samt forebyggelse og afbødning af alvorlige ulykker, med dertil hørende videnhåndteringsoptimerende og kompetencebevarende aktiviteter. | —Nukleare anlægs sikkerhed: FTU om sikkerheden ved bestående og kommende nukleare anlægs drift, især vurdering og styring af anlægslevetiden, sikkerhedskultur (minimering af risikoen for menneskelige og organisatoriske fejl), avancerede metoder til sikkerhedsvurdering, numeriske simuleringsværktøjer, instrumentering og regulering samt forebyggelse og afbødning af alvorlige ulykker, med dertil hørende videnhåndteringsoptimerende og kompetencebevarende aktiviteter. |

Ændring 18

Bilag, punkt 2.2, nr. iii, "Formål", afsnit 2

Et vigtigt mål for denne forskning bliver at medvirke til at afklare det omstridte spørgsmål om risikoen ved strålingseksponering ved lave doser i lang tid. En afklaring af dette videnskabelige og politiske spørgsmål kan få store omkostnings- og/eller sundhedsmæssige konsekvenser for anvendelse af stråling inden for såvel medicin som industri. | Et vigtigt mål for denne forskning bliver at medvirke til at afklare det omstridte spørgsmål om risikoen ved strålingseksponering ved lave doser i lang tid. En afklaring af dette videnskabelige spørgsmål kan få store omkostnings- og/eller sundhedsmæssige konsekvenser for anvendelse af stråling inden for såvel medicin som industri. |

Ændring 19

Bilag, punkt 2.2, nr. v, "Formål"

Som følge af at man i alle sektorer af nuklear fission og strålingsbeskyttelse er interesseret i at opretholde det krævede høje niveau for ekspertviden og menneskelige ressourcer, og at dette især kan få betydning for, om det høje nukleare sikkerhedsniveau kan fastholdes, er programmets formål at benytte en række forskellige foranstaltninger til at støtte, at videnskabelig kompetence og know-how udbredes over hele sektoren. Foranstaltningerne tager sigte på at sikre, at der er velkvalificerede forskere og teknikere til rådighed, f.eks. ved at forbedre koordineringen mellem EU's uddannelsesinstitutioner, således at kvalifikationerne er ækvivalente i alle medlemsstaterne, eller ved at forbedre studenters og forskeres adgang til uddannelse og mobilitet. Kun en ægte europæisk tilgang kan sikre det nødvendige incitament og den påkrævede harmonisering af de højere uddannelser og dermed give en ny generation af forskere større mobilitet og tilfredsstille det behov for uddannelse, som teknikere har gennem hele deres karriere, hvis de skal tage morgendagens videnskabelige og teknologiske udfordringer op i en mere og mere integreret nuklear sektor. | Som følge af at man i alle sektorer af nuklear fission og strålingsbeskyttelse er interesseret i at opretholde det krævede høje niveau for ekspertviden og menneskelige ressourcer, og at dette især kan få betydning for, om det høje nukleare sikkerhedsniveau kan fastholdes, er programmets formål at benytte en række forskellige foranstaltninger til at støtte, at videnskabelig kompetence og knowhow udbredes over hele sektoren. Foranstaltningerne tager sigte på at sikre, at der så hurtigt som muligt er velkvalificerede forskere og teknikere til rådighed, f.eks. ved at forbedre koordineringen mellem EU's uddannelsesinstitutioner, således at kvalifikationerne er ækvivalente i alle medlemsstaterne, eller ved at forbedre studenters og forskeres adgang til uddannelse og mobilitet. Kun en ægte europæisk tilgang kan sikre det nødvendige incitament og den påkrævede harmonisering af de højere uddannelser og dermed give en ny generation af forskere større mobilitet og tilfredsstille det behov for uddannelse, som teknikere har gennem hele deres karriere, hvis de skal tage morgendagens videnskabelige og teknologiske udfordringer op i en mere og mere integreret nuklear sektor. |

Ændring 20

Bilag, punkt 2.2, nr. v, "Aktiviteter", led 1

—Uddannelse: Koordinering af nationale programmer og dækning af generelle uddannelsesbehov inden for nuklear forskning og teknologi ved hjælp af en række instrumenter, herunder konkurrence, som led i generel støtte til menneskelige ressourcer inden for alle forskningstemaer. Heri indgår også støtte til uddannelseskurser og uddannelsesnet. | —Uddannelse: Koordinering af nationale programmer og dækning af generelle uddannelsesbehov inden for nuklear forskning og teknologi ved hjælp af en række instrumenter, herunder konkurrence, som led i generel støtte til menneskelige ressourcer inden for alle forskningstemaer. Heri indgår også støtte til uddannelseskurser og uddannelsesnet. I lyset af målene i særprogrammet "Mennesker" og andre aktiviteter i forbindelse med uddannelse af fagfolk vil der desuden blive gjort en indsats for at sikre, at dygtige unge kommer til at betragte sektoren for atomenergi som et attraktivt karriereområde. |

Ændring 21

Bilag, punkt 3 a (nyt)

| 3 a. FORMIDLING Det er nødvendigt at formidle information om nuklear energi blandt borgerne og deres repræsentanter gennem flerårige kampagner, som skal øge forståelsen for nuklear energi og fremme debatten og beslutningsprocessen. Kampagnerne vil blive udarbejdet ved hjælp af samfundsvidenskabelige metodologier for at sikre størst mulig effektivitet. |

[1] Endnu ikke offentliggjort i EUT.

[2] EUT C 139 af 14.6.2006, s. 1.

--------------------------------------------------